b'\n_START_ARTICLE_\nVaaleanpunaisen pantterin kosto\n_START_SECTION_\nJuoni\n_START_PARAGRAPH_\nRanskalainen alamaailman johtaja Philippe Douvier Robert Webber aikoo tehd\xc3\xa4 ison huumekaupan New Yorkin mafian kanssa ja haluaa tehd\xc3\xa4 vaikutuksen liikekumppaneihinsa murhauttamalla jonkun arvovaltaisen ranskalaisen; eli Jacques Clouseaun. Clouseau on l\xc3\xa4hell\xc3\xa4 menn\xc3\xa4 ansaan ja on jo ajamassa kohti murhaajien piilopaikkaa, mutta liikennevaloissa h\xc3\xa4n ottaa kyytiins\xc3\xa4 naiseksi pukeutuneen miehen, Claude Russon (Sue Lloyd) joka tunnetaan pahamaineisena varkaana. Russo ry\xc3\xb6st\xc3\xa4\xc3\xa4 Clouseaun auton ja vaatteet, ajaa ansaan ja saa surmansa. Koko muu maailma Clouseauta ja t\xc3\xa4m\xc3\xa4n miespalvelijaa Catoa (Burt Kwouk) lukuun ottamatta luulee ylikomisarion kuolleen ja etenkin komisario Dreyfusin Herbert Lom on vaikea k\xc3\xa4tke\xc3\xa4 iloaan. Dreyfusin tunteet muuttuvat hyvin ristiriitaisiksi kun h\xc3\xa4n joutuukin yll\xc3\xa4tt\xc3\xa4en tutkimaan Clouseaun "murhaa"._NEWLINE_Douvierin joutuu erottamaan sihteerins\xc3\xa4 Simonen (Dyan Cannon) ja yritt\xc3\xa4\xc3\xa4 murhauttaa t\xc3\xa4m\xc3\xa4nkin, mutta Clouseau onnistuu vahingossa pelastamaan h\xc3\xa4net. Simone johdattaa Clouseaun j\xc3\xa4ljille ja perille t\xc3\xa4m\xc3\xa4n h\xc3\xa4m\xc3\xa4rist\xc3\xa4 puuhista. Clouseau kuulee, ett\xc3\xa4 Douvier aikoo tehd\xc3\xa4 isot kaupat Hongkongissa ja niinp\xc3\xa4 h\xc3\xa4n matkustaakin paikan p\xc3\xa4\xc3\xa4lle yhdess\xc3\xa4 Simonen ja Caton kanssa k\xc3\xa4ytt\xc3\xa4en August Ballsin (Graham Stark) tekemi\xc3\xa4 valeasuja. My\xc3\xb6s Dreyfus p\xc3\xa4\xc3\xa4tt\xc3\xa4\xc3\xa4 l\xc3\xa4hte\xc3\xa4 Hongkongiin ja saa j\xc3\xa4rkytyksekseen todeta Clouseaun olevankin hengiss\xc3\xa4. Clouseauta odottaakin monta haastetta kun sek\xc3\xa4 mafia, ett\xc3\xa4 h\xc3\xa4nen entinen esimiehens\xc3\xa4 yritt\xc3\xa4v\xc3\xa4t murhata hullunnerokkaan etsiv\xc3\xa4n.\n_START_SECTION_\nArvioita\n_START_PARAGRAPH_\nVideo-oppaassa vuodelta 1994 Asko Alanen sanoo pitkitetyst\xc3\xa4 komiikasta k\xc3\xa4rsineen sarjan v\xc3\xa4s\xc3\xa4ht\xc3\xa4neen t\xc3\xa4h\xc3\xa4n osaan. Se saa h\xc3\xa4nelt\xc3\xa4 kaksi t\xc3\xa4hte\xc3\xa4 viidest\xc3\xa4, mik\xc3\xa4 vastaa sanallista arviota \xe2\x80\x9dkeskinkertainen\xe2\x80\x9d. VideoHound\xe2\x80\x99s Golden Movie Retriever antaa elokuvalle kaksi ja puoli t\xc3\xa4hte\xc3\xa4 nelj\xc3\xa4st\xc3\xa4.'